tomron87/hebrew-wikipedia-sentences-corpus huggingface dataset:
מפעיל האתר יכול לקבוע כי מרמת סבירות מסוימת הלקוח ייחסם או יידרש ממנו אימות נוסף.
כדי להתגבר על הבעיה, יש צורך בזיהוי המילה על ידי גורם אנושי.
לצורך כך, מערכת reCAPTCHA מספקת לאתרים הרשומים לפרויקט (הרישום לפרויקט הוא חופשי), תמונות של מילים סרוקות אשר לא זוהו על ידי התוכנה.
אתרים אלה מציגים את התמונה לגולשיהם כחלק ממנגנון ה-CAPTCHA הרגיל שלהם.
הגולשים מזהים את המילים הסרוקות, והתוצאות מועברות בחזרה למערכת reCAPTCHA.
נכון לשנת 2011, המערכת מסייעת בזיהוי של כ-100 מיליון מילים מדי יום.
בין האתרים הגדולים העושים שימוש במערכת ניתן למצוא את פייסבוק, טוויטר ו-TicketMaster.
בסריקת טקסט מודפס והמרתו לטקסט דיגיטלי, נהוג להשתמש בשתי תוכנות שונות לזיהוי תווים אופטי.
במקרה ובו אין התאמה בין תוצאות הזיהוי של שתי התוכנות, מומרת המילה הסרוקה ל-CAPTCHA.
המילה הסרוקה מוצגת לגולש בצמוד למילת בקרה, אשר זהותה ידועה.
המערכת מניחה כי אם זיהה הגולש נכונה את מילת הבקרה, הרי שהוא זיהה נכונה גם את המילה שבמחלוקת.
זיהוי שבוצע על ידי כל אחת מתוכנות זיהוי התווים, מקנה למילה חצי נקודה, וזיהוי על ידי גורם אנושי מעניק למילה נקודה אחת.
כאשר מילה מסוימת צוברת 2.5 נקודות, המערכת רואה בה מילה שפוענחה.
מילים שצברו מספר רב של נקודות זיהוי, "ממוחזרות" ומשמשות כמילות בקרה.
רידרס דייג'סט הוא מגזין כללי לענייני משפחה, המתפרסם עשר פעמים בשנה.
המגזין נוסד בשנת 1922, על ידי דוויט (DeWitt) וולאס וליילה בל וולאס.
בעבר מטה החברה היה ממוקם בצ'פקווה, ניו יורק, אך הועבר ונמצא כיום בעיר ניו יורק.
במשך שנים רבות היה רידרס דייג'סט מגזין הצרכנות הנמכר ביותר בארצות הברית, ואיבד את התואר בשנת 2009 ל-Better Homes and Gardens.
מהדורות גלובליות של רידרס דייג'סט מגיעות לכ-40 מיליון בני אדם נוספים בלמעלה מ-70 מדינות, עם 50 מהדורות ב-21 שפות שונות.
מחזור המכירות הכללי של החברה, על שלל גרסאות המגזינים עומד על כ-23 מיליון, מתוכם 10.5 מיליון מהמגזין Reader's Digest, מה שהופך אותו למגזין בעל התפוצה הקבועה הגדולה ביותר בעולם.
כמו כן, הוא מתפרסם בכתב ברייל, בצורה דיגיטלית, בשמע, ובגרסה בכתב גדול.
גודל המגזין קטן יחסית, ודפיו בערך כמחצית הגודל של רוב המגזינים האמריקאים.
לפיכך, בקיץ 2005, המהדורה האמריקנית אימצה את הסיסמה "אמריקה בכיס שלך", ובחודש ינואר 2008, שונה ל"חיים משותפים כהלכה".
המגזין נוסד על ידי דוויט וולאס, בעודו מחלים מפצעי רסיסים שספג במלחמת העולם הראשונה.
לוולאס היה הרעיון לאסוף מאמרים אהובים בנושאים רבים מירחונים שונים, ולשלב אותם למגזין אחד, תוך עיבוי ושכתוב.
וולאס קיווה בתחילה שהמגזין יוכל לספק רווח נקי של כ-5,000 דולרים.
ההערכה הנכונה של השוק ועניין הקוראים הוביל לצמיחה מהירה.
עד 1929, היו למגזין כ-290 אלף מנויים והכנסת ברוטו של כ-900 אלף דולר בשנה.
המהדורה הבינלאומית הראשונה יצאה לאור בריטניה בשנת 1938, ונמכרה ב-2 שילינג.
במלאת 40 שנה לרידרס דייג'סט, היו 40 מהדורות בינלאומיות ב-13 שפות וכתב ברייל, והיה למגזין בעל המחזור הגדול ביותר בקנדה, מקסיקו, ספרד, שוודיה, פרו ומדינות אחרות, עם תפוצה בינלאומית כוללת של 23 מיליון.
בדצמבר 1952, פרסם המגזין סדרת מאמרים בשם "סרטן בקופסה", אשר קישרה בין עישון לסרטן הריאות.
כתבות אלו העלו לראשונה לתודעת הציבור את הסכנות שבעישון.
בשנת 2006, המגזין פרסם עוד שלוש מהדורות בשפה מקומית בסלובניה, קרואטיה ורומניה.
באוקטובר 2007, התרחב המגזין בסרביה.
באיטליה הפסיק המגזין את פרסומו בדצמבר 2007. המגזין הושק ברפובליקה העממית של סין בשנת 2008.
ב-2010, המהדורה האמריקאית של המגזין תכננה להקטין את תפוצתו מ-8 ל-5.5 מיליון, לפרסם 10 פעמים בשנה ולא 12, ולהרחיב את התחום הדיגיטלי.
נוסף על כך תוכנן להפחית את מספר פרופילי הידוענים וכתבות "עשה זאת בעצמך", ולהגדיל את מספר הסיפורים מעוררי השראה וסיפורים על הצבא.
Rayman Origins הוא משחק פלטפורמה שפותח והופץ על ידי Ubisoft, תחילה עבור PlayStation 3 ,Xbox 360 ו-Wii בנובמבר 2011, ולאחר מכן עבור מערכות נוספות, לרבות המחשב האישי (במערכת ההפעלה חלונות) במרץ 2012.
Rayman Origins ("ריימן - מקורות", או "המקורות של ריימן" בתרגום חופשי) הוא כותר בסדרת משחקי הווידאו הפופולרית Rayman, שתחילתה ב-1995 עם המשחק הראשון, וברבות הימים עברה שינויים משמעותיים מכותר לכותר, החל מהעלילה והדמויות, דרך הסגנון האומנותי, וכלה בשינוי סוגת המשחק.
כפי שרומז שמו, Rayman Origins חוזר למאפיינים בולטים של כותרי הסדרה הראשונים.
ריימן, גלובוקס, ושאר חבריהם בעולם המושלם והשליו של קרחת יער החלומות (Glade of Dreams), עושים מה שפחות או יותר צריך לעשות בעולם מושלם ושליו נטול צרות: לאכול, לישון ולנחור.
הנחירות הרמות מוציאות את תושבי ארץ המתים הזועמים (Land of the Livid Dead) מדעתם.
הם פולשים בהמוניהם לקרחת יער החלומות ושובים את כל תושביה: ריימן וחבורתו, בטילה ואחיותיה הנימפות, והאלקטוּנים האחראים על שמירת האיזון ההרמוני בעולם.
ריימן משתחרר מכלוב כלאו, והוא וחבריו הקרובים יוצאים למשימת חילוץ שאר תושבי הארץ, ולמגר את האופל שפלש לעולמם השקט מארץ המתים הזועמים.
המסע הזה מתקדם לשני כיוונים שונים: על ידי שחרור מלכי קרחת יער החלומות מהאופל שפקד אותם, ריימן יכול לעבור בשער מסתורי ולחקור מה אפשר את פלישת האופל לארצו, או לחלופין, לאסוף מספיק שיני-גולגולת על מנת לעבור בשער אל העולם הנורא של ארץ המתים הזועמים, ולהכות בשורש האופל עצמו.
המשחק שואב רכיבים רבים, במיוחד מהמשחק הראשון, Rayman, וגם מהמשחק השני, Rayman 2: The Great Escape, בסדרה.
כמו כן, גם במשחק זה לריימן וחבריו מוענקות יכולות פעולה מיוחדות במהלך ההתקדמות במשחק.
בנוסף לכל אלו, בולטת חזרתן של דמויות מוכרות, ביניהן בטילה הפיה, מוסקיטו היתוש, הקוסם, וגם כמה אויבים.
מן המשחק השני, לקוח איסוף הלומים, וכמו כן בולטות הדמויות גלובוקס, מרפי, והטינזים - שהפכו לגזע דומיננטי של יצורים בעולם המשחק של Rayman Origins, ששמו, קרחת יער החלומות, גם הוא הופיע לראשונה במשחק השני.
המשחק אף לוקח דברים שונים מ-Rayman 3 Hoodlums havoc.
למשל ארץ המתים זה שם של שלב המשחק זה.
Rayman Origins הוא משחק פלטפורמה דו-ממדי, המיועד לשחקן יחיד או כמשחק מרובה משתתפים עד ארבעה שחקנים במקביל.
מרבית השלבים מבוססים על קטעי פלטפורמה אתגריים, ערוכים בחלקים קצרים.
ההתקדמות לאורך המשחק נעשית עם צליחת השלבים, ואיסוף כמות אלקטונים נדרשת, הנצברת לכל אורכו.
מהלך המשחק ומבנה העולמות והשלבים
בעולמו של ריימן, קרחת יער החלומות, ישנן ארבע ארצות גדולות: ארץ הג'ונגלים, ארץ המִדברות המוזיקליים, ארץ הקרח והמטבחים הלוהטים, וארץ הימות.
תחילת מסלולו יהיה דרך ארבעתן בסדר שצוין, ובארץ החמישית של ההרים המושלגים והמקדשים, ובכל אחת מהן הוא ישחרר נימפה שתעניק לו יכולות חדשות.
לאחר הצלת חמש הנימפות, ריימן יאלץ לחזור אל עולמות חדשים בארבע הארצות הגדולות, כדי להציל גם את ארבעת המלכים, שבעטיו של הסיוט שהשתלט על קרחת יער החלומות, הפכו מלכי ארבע הארצות למפלצות נוראיות.
לאחר שריימן ישחרר את המלכים מהסיוט שבו נלכדו, המלכים בסיוע הפיות יפתחו עבור ריימן את השער אל פסגת עולם קרחת היער: "העננים המצוברחים".
הסוף הראשון דורש מהשחקן להתקדם במסלול הצפוי, ולשם כך הוא ידרש לאסוף מספיק אלקטונים, ולסיים את עולם העננים המצוברחים.
הסוף השני דורש מהשחקן להשיג את כל עשר "שיני הגולגולת" של שומר המפתן לארץ המתים הזועמים.
כל שן כזו נמצאת באחד מעשרת עולמות המשחק, לרבות עולם העננים המצוברחים, העולם האחרון במשחק הרגיל.
לאחר השגתן ניתן להיכנס לארץ המתים הזועמים ולהביס את אשר שוכן שם.
בכל עולם מבין העשרה (להוציא את ארץ המתים הזועמים) ישנם כמה שלבים מסוגים שונים, ורב השלבים מחולקים לכמה חלקים פנימיים.
ישנם שלושה סוגים עיקריים של שלבים במשחק: שלב רגיל, שלב מקוצר, ושלב אוצר-ערמומי (Tricky Treasure).
בשלבי אוצר-ערמומי השחקן רודף אחרי תיבת אוצר מהלכת (ורצה) המכילה שן-גולגולת עשויה אבן אודם, עד לסיום המסלול בו הוא משיג את התיבה.
אלו הם שלבים קצרים ומהירים שהשגת שן-הגולגולת היא מטרתם היחידה.
בשלב רגיל ניתן להשיג שישה אלקטונים בסך הכל.
שלושה אלקטונים מתוכם מושגים על ידי שחרור שלושה כלובי אלקטונים: שניים חבויים במהלך השלב והשלישי מהווה את נקודת הסיום.
שני אלקטונים נוספים מושגים על ידי עמידה במכסת הלומים הנדרשת, אותם יש לאסוף ביחידות במהלך חלקי השלב: 150 לומים עבור האלקטון הראשון, ו-300 לומים עבור האלקטון השני.
האלקטון הנוסף מושג על ידי עמידה באתגר הזמן (Time Attack) - צליחתו במסגרת זמן קצוב שנקבע מראש.
שלבים מקוצרים אינם בהכרח קצרים יותר מרגילים, אך ניתן להשיג בהם רק שלושה אלקטונים: אחד ככלוב בנקודת הסיום, ושניים על ידי עמידה במכסת הלומים הנדרשת, שהיא בדרך כלל מופחתת מהדרישה העומדת בשלבים הרגילים.
ישנם שלושה תתי-סוג של שלבים מקוצרים: שלבי תעופה, שלבי מעבר, ושלבי בוס.
בשלבי התעופה השחקן רוכב על מוסקיטו היתוש לכל אורכו.
אלו הם שלבים ארוכים למדי ומכסת הלומים הנדרשת בהם זהה לזו בשלבים הרגילים.
שלבי המעבר הם שלבים הנמצאים רק בחמשת העולמות הראשונים ומסמלים את מיגור הסיוט בעולם הנוכחי ופניות הדרך הלאה.
אלו הם שלבים קצרים, ומכסת הלומים הנדרשת בהם היא 100 עבור האלקטון הראשון ו-175 עבור האלקטון השני.
שלבי הבוס נמצאים בסבב השני של ארבע הארצות (ארבעת העולמות אחרי חמשת העולמות הראשונים), ומכסת הלומים הנדרשת בהם היא 50 עבור האלקטון הראשון ו-100 עבור האלקטון השני.
בכל סוג שלב למעט שלבי האוצר-הערמומי, עומדת לחובבי האתגרים האפשרות לזכות במדליה על הישג מיוחד של איסוף לומים מעבר למכסה הנדרשת (350 בשלבים שהדרישה לאלקטון השני היא 300, ופחות כשהדרישה נמוכה יותר), ובשלבים הרגילים, גם לזכות בגביע על הישג מיוחד באתגר הזמן במסגרת זמן קצר יותר הנקבע מראש גם כן.
זכייה בעיטורים אלו אינה נדרשת להתקדמות במשחק (ולמעשה גם אין חובה להשיג את כל האלקטונים, בניגוד למשחק הראשון בסדרה).
The Snoring Tree - עולם הפתיחה הוא "העץ הנוחר".
שם, במשכנו של ריימן, ניתן להחליף בין הדמויות העומדות לרשות השחקן, ולתת את שיני הגולגולת לשומר המפתן לארץ המתים הזועמים, ובסופו של דבר גם לעבור בשער לשם.
Jibberish Jungle - "ג'ונגל ג'יבריש", העולם הראשון בארץ הג'ונגל.
שם נפגוש את בטילה הנימפה, שתעניק לריימן את יכולת ההתקפה.
עוד על הענקת היכולות המיוחדות והנימפות השונות בסעיף להלן.
Desert of Dijiridoos - "מדבר הדידג'רידו", העולם השני, והראשון בארץ המדברות המוזיקליים.
Gourmand Land - "ארץ הגרגרנים", העולם השלישי, והראשון בארץ הקרח והמטבחים הלוהטים.
Sea of Serendipity - "ים התגליות המפתיעות", העולם הרביעי, והראשון בארץ הימות.
Mystical Pique - "הפיקה המיסטי", העולם החמישי והגבוה של ההרים המושלגים והמקדשים.
אלו הם חמשת העולמות הראשונים בסדר הופעתם.
מבנה השלבים בהם זהה למדי: השלב הראשון הוא שלב רגיל בו משחררים אחת מבין חמש הנימפות הכלואות.
לאחר מכן מופיע שלב רגיל.
אחריו מופיע שלב אוצר-ערמומי אופציונלי, שאינו חלק מהדרך הישירה.
לאחר מכן מופיעים בין אפס לשלושה שלבים רגילים (העולמות הולכים ומתמעטים בשלבים עם ההתקדמות במשחק).
לאחר מכן ישנו שלב מעבר, ולאחריו שלב תעופה עם מוסקיטו שירכיב את השחקן עד לעולם הבא (חוץ מהעולם החמישי שבו במקום שלב תעופה מופיע שלב רגיל).
Moddy Clouds - "עננים מצוברחים", זהו למעשה העולם העשירי, שאל כניסתו ייגש השחקן מיד עם סיום העולם החמישי, אך משם יישלח בחזרה לארצות שהיה בהן כדי לשחרר את ארבעת המלכים ולאפשר את פתיחת המעבר לעולם זה.
ארבעת העולמות הבאים יופיעו במקביל והשחקן יוכל לבחור את הסדר בעצמו.
Ticklish Temples - "מקדשים מתדגדגים", הוא עולם ההרחבה של "ג'ונגל ג'יבריש" בארץ הג'ונגל.
Grumbling Grottos - "מערות רוטנות", הוא עולם ההרחבה של "מדבר הדידג'רידו" בארץ המדברות המוזיקליים.
Luscious Lakes - "אגמים ערבים לחך", הוא עולם ההרחבה של "ארץ הגרגרנים" הקרחית בעלת המטבחים הלוהטים.
Angsty Abyss - "תהום חרד", הוא עולם ההרחבה של "ים התגליות המפתיעות", ארץ הימות.
אלו הם ארבעת העולמות הנוספים של ארבע הארצות, ומבנה השלבים שלהם פחות קבוע.
בכולן יש שלב תעופה אחד, שלב אוצר-ערמומי, והם מסתיימים בשלב בוס.
מספר השלבים הכולל בהן נע בין חמישה לשבעה.
לאחר סיום ארבעת העולמות הנוספים, חוזרים אל Moddy Clouds, שהוא עולם מתכתי ומעונן, המתחיל ומסתיים בשלב תעופה, וכולל גם שלב אוצר-ערמומי.
סיום השלב האחרון שבו יסיים את המשחק.
Land of the Livid Dead - "ארץ המתים הזועמים", העולם המקברי האלטרנטיבי, הוא אפשרות נוספת לסיים את המשחק, אם בעולם "העננים המצוברחים" השחקן בוחר שלא לשחק בשלבים האחרונים אלא רק להשיג את שן הגולגולת האחרונה ולשוב אל "העץ הנוחר".
זהו עולם ללא מפה, עם שלב אחד, שבסופו בוס.
הדמויות הנשלטות על ידי השחקן ומצב מרובה משתתפים
המשחק מתחיל כשהשחקן שולט בדמותו הרגילה של ריימן, כאשר ניתן לבחור בין ארבע דמויות: ריימן, גלובוקס, טינזי ירוק וטינזי מכשף.
בכל שלב שבו נמצאים ב"עץ הנוחר" ניתן להחליף בין הדמויות ללא הגבלה.
ניתן לשחק משחקן יחיד ועד ארבעה משתתפים.
כאשר משחקים כמה משתתפים, בוחר כל שחקן מבין הדמויות הזמינות.
משחק מרובה משתתפים נעשה על אותה מערכת, אין אפשרות לשחק באופן מקוון.
אין הבדל בין מסלול המשחק למצב של שחקן יחיד ובין מצב מרובה משתתפים.
מדובר באותם שלבים ואותן דרישות לכל שלב, כך שמבחינה זו ישנו יתרון פוטנציאלי משמעותי לכמה שחקנים במקביל, שיכולים לחפות זה על זה: כאשר שחקן אחד נפסל השני יכול להשיב אותו למשחק פעיל, וכמו כן ניתן לתאם מסלולים מקבילים וכך לאסוף פריטים מועילים ביעילות תוך פרק זמן קצר.
בהמשך המשחק מתווספות עוד דמויות רבות לבחירה, כאשר כל דמות נוספת הופכת זמינה כשהשחקן צבר את סכום האלקטונים הכולל הנדרש עבורה.
בין הדמויות אפשר למצוא וריאציות שונות ומרובות של טינזים, גלובוקס מחופש לריימן, ריימן מחופש לגלובוקס, הכפיל הרשע של ריימן, ועוד.
למעשה כל הדמויות מבוססות על שלושה גזעים, אבות טיפוס: סוג-ריימן, סוג-גלובוקס וסוג-טינזי.
ההבדלים הוויזואליים בין דמויות המבוססות על אותו גזע הם רק במעטפת.
אולם, למעשה, כל הדמויות כולן, על כל שלושת גזעיהן, הן זהות זו לזו מבחינת היכולות שלהן: הריצות, הקפיצות, ההתקפות וכו', כולן זהות מבחינה פונקציונלית וההבדל ביניהן הוא רק בהנפשה.
יכולות הפעולה של ריימן וחבריו
ריימן, וכל דמות אחרת הניתנת לשליטת השחקן כאמור, מתחיל את המשחק עם יכולת תנועה: קפיצה, התכופפות, הליכה וריצה.
בדומה למשחק הראשון, במהלך המשחק ריימן רוכש יכולות פעולה נוספות שמוענקות לו מהפיות הטובות.
כוח ההתקפה - זו היכולת הראשונה שריימן מקבל מהנימפה בטילה (Betilla) בג'ונגל הג'יבריש.
ההתקפה של ריימן ב-Rayman Origins שונה מסגנון ההתקפה בכותרים הקודמים, שהתאפיינו בשליחת האגרוף של ריימן למרחק (כעין בומרנג במשחק הראשון או כירייה במשחק השני): ריימן מתקיף כאן בטווח מגע (עם אגרופיו, רגליו, ומה שימצא לנכון).
גלובוקס, שידיו אינן מנותקות מגופו ולכן בין כה וכה לא יכול להתקיף כמו ריימן בכותרים הקודמים, גם הוא מתקיף מטווח מגע באמצעות סטירות.
הטינזים מתקיפים עם הֶדֶף קסום שיוצא מכפות ידיהם וגם הוא קצר טווח.
יש אפשרות "לטעון" את ההתקפה ובכך לחזק את עצמתה וגם להגדיל את טווח הפגיעה, אך עדיין מדובר בטווח קרוב.
כוח התעופה - זו היכולת השנייה שריימן מקבל מהנימפה הולי לויה (Holly Luya) במדבר הדידג'רידו.
זהו כוח ההליקופטר הנודע של ריימן המאפשר לו לדאות ולרכך את נפילותיו, ובמשחק הזה, כמו בכותר השני ובניגוד לראשון, הוא אינו מוגבל בזמן כל עוד ריימן נותר באוויר.
ריימן כרגיל דואה באמצעות סחרור שיערו הצהוב.
גלובוקס מנפנף בידיו, והטינזים דואים עם ידיהם פרושות לצדדים.
כוח שינוי הגודל - זו היכולת השלישית שריימן מקבל מהנימפה אדית אפ (Edith Up) בארץ הגרגרנים.
כאשר ישנה תעלה צרה שגלובוקס, ריימן, ואפילו הטינזים לא מסוגלים לעבור דרכה, הם מתכווצים כמאליהם כדי להתאים ולעבור בה.
כוח הצלילה - זו היכולת הרביעית שריימן מקבל מהנימפה אנטה פיש (Annetta Fish) בים התגליות המפתיעות.
כוח זה מאפשר לריימן וחבריו לצלול כלפי מטה במים, ולא רק להיצמד אל פני הים.
כוח הריצה על קירות - זו היכולת החמישית שריימן מקבל מהנימפה הלנה האנדבסקט (Helena Handbasket) בפיקה המיסטי.
כוח זה מאפשר לריימן וחבריו לרוץ במאונך על קירות ישרים, ואפילו במהופך לרצפה אם הקיר ממשיך להתעקל והם שומרים על תנופה.
בניגוד לשתי היכולות הראשונות, שלוש היכולות האחרונות שריימן וחבריו מקבלים אינן משפרות את ארגז הכלים של השחקן בשליטה במשחק, אלא תלויות בעיצוב השלבים שיצדיק את השימוש בהן.
ריימן - גיבור המשחק יצור חסר גפיים אשר נשלח להציל את העולם.
גלובוקס - חברו הטוב של ריימן, הופיע לראשונה במשחק השני
בטילה - פיה אשר נותנת לריימן כוחות, הופיעה לראשונה במשחק הראשון וקיבלה במשחק הזה גפיים.
הטינזים יצורים קטנים וכחולים וחבריהם של ריימן וגלובוקס.
עוזרים להם להציל את העולם (מופיעים בריימן 3, בתור הדוקטורים וחלק מהאולימפיאדת הכתרים).
מוסקיטו היתוש יתוש ענק ורוד וחבר של ריימן.
נושא אותו על גבו כשהוא זקוק לו.
הוא יכול לשאוב דברים לתוך אפו ולשגר אותם בחוזקה.
הלומים-יצורים קטנים וצהובים (מופיעים בכל המשחקים).
ישנם גם קוסמים ועוד 2 סוגים של ריימן: ריימן כחול וריימן סגול וכמובן גלובקס אדום.
את כל שאר הדמויות הללו אפשר לקבל תוך כדי השגת "סמיילים".
הכסף של המשחק שאותו ניתן להשיג מהשגת עששיות בשלב, מציאת חדרים סודיים וכו'..
ציפור הלעג - ציפור מפלצת המופיעה בשלב רכיבה על מוסקיטו הראשון צבעה בצהוב והיא מתקיפה תוך כדי שאיפת פצצות.
אכלן הימים - מפלצת ימית הדומה לטרמיט בעלת שריון חשמלי התוקף בעזרת קפיצות והדרך היחידה לפגוע בוא היא לירות בזנבו.
גולם האבן - מפלצת אבן הבנויה כתפיים ומעלה כדי לפגוע בו צריך להרביץ בנקודות הפגיעה שמופיעות מסביב לראשו.
דייסי - המלך של 'ארץ הג'ונגלים' מהסיוט נהפך למפלצת בעלת ראש גדול ובעל קוצים על ראשו מתקיף בשלושה מתקפות שונות כשמנצחים אותו הוא חוזר למלך שנראה כמו פרח.
ציפור הלעג חוזרת - המלך של 'ארץ המדברים המוזיקליים' מהסיוט נהפך לציפור הדומה לציפור משלב היי הו מוסקיטו (שלב רכיבה על מוסקיטו הראשון) רק בצבע ירוק רקוב כשמנצחים אותו הוא חזר למלך שנראה כמו גוזל.
דרקון חריף - המלך של 'ארץ המטבחים הלוהטים' מהסיוט נהפך למפלצת ענק שבלעה את ריימן וחבריו אחר כך צריך לחסל את הסיוט מבפנים כשמנצחים אותו הוא חוזר למלך שנראה כמו דינוזאור קטן.
מפלצת ים אדומה - מפלצת נחש ענקית שהייתה המלך של 'ארץ הימים' אשר כשהוא תוקף קשה לתקוף אותו כשהוא מפסיד הוא חוזר למלך שנראה כמו חסילון.
יצור מכני שדומה מופיע בRayman Legends.
רובו דייסי - רובוט הדומה לדייסי המפלצתי רק מכני ובעל אותן המתקפות אבל רק שתיים מהם, וכשמביסים אותו הוא מתפוצץ נמצא בעננים המצוברחים.
רובו לעג- רובוט הדומה לציפור הלעג חוזרת במתקפות ו בדרך התקיפה כמו רובוט דייסי צריך לפגוע בו רק פעמיים והוא מתפוצץ נמצא בעננים המצוברחים.
ריימן מאוד פגיע במשחק, לעומת המשחקים הקודמים.
מדי פעם נמצאים בשלבים לבבות, שאיסופם גורם ללב לרחף סביב דמות השחקן, ולהוות מעין מגן חד פעמי בפני פגיעה.
ניתן לאסוף לבבות ללא הגבלה, כל עוד השלב מספק אותם, אך לא ניתן לצבור יותר מלב אחד בכל פעם.
איסוף לב כאשר לב כבר מצוי ברשות השחקן, יספק לו כתחליף כמה לומים.
הלומים, יצורים צהובים זוהרים, הם רכיב משמעותי במהלך השלבים.
הם נאספים לרב כקבוצות של יחידים, בדרך כלל מפוזרים באוויר בגלוי בסביבת השלב, לפעמים במצב סטטי ולפעמים במסלול שיוט קבוע באוויר.
לעיתים הלומים חבויים במקומות נסתרים (ניתן לזהות אותם על ידי בועות קטנות), שדריכה או חביטה בהם תפריח אותם אל האוויר בתוך בועות, שם הם ימשיכו לרחף עד שהבועות תתפוצצנה או תצאנה מחוץ לטווח הישג יד.
במקומות נסתרים יותר, או מסוכנים יותר, מצויים מטבעות ענקיים ששוויים 25 לומים.
מכיוון שמטבעות אלו נמצאים במקום מאתגר, חלק מן האתגר הוא גם לאסוף אותם ולהתרחק ממקום איסופם בשלום, ורק כאשר עברו כמה שניות ללא פגיעה בשחקן, או שהוא התרחק מספיק ממקום האיסוף - הלומים "יכנסו" לחשבון.
אם השחקן יפגע לפני כן, המטבע יחזור בשלמותו למקומו.
גם חיסולם של אויבים מקנה לומים, ולרב שניים: אחד בחיסול עצמו, הגורם לאויב להתנפח, ושני בגרימה להתפוצצות האויב המנופח.
בנוסף לאלו, בשלב רבים יש "מלך לומים", שכאשר השחקן אוסף אותו, כל הלומים בשלב (גם אלו שאינם ישירים, כמו אלו הנאספים מלב נוסף) זוהרים באדום לכמה שניות.
כאשר לום נאסף בעודו זוהר באדום הוא שווה פי שניים מערכו.
למשחק נוצרו מספר מודים בהם מתאפשרת האפשרות לשנות טקסטורה.
מוד שבו הטקסטורה של ג'ונגל הג'יבריש משתנת פיקצ'אר סיטי שזה עולם מהמשחק הראשון של ריימן.
יש גם את מדבר הדידג'רידו שהחליפו אותו ב־band land.
יש את ארץ הגרגרנים שהוחלף בארמון הממתקים של מיסטר דארק.
לפיתוח של Rayman Origins היה שותף מישל אנסל, מי שהיה אחראי על עיצוב המשחק הראשון והשני בסדרה.
כפי שהוצגו לעיל, אכן ישנם מאפיינים רבים המשותפים ל-Rayman Origins ולשני כותרי הסדרה הגדולים הראשונים.
עם זאת, הסגנון האומנותי של Rayman Origins נבדל מאוד מזה של המשחק הראשון, למרות הדו-מימד והדמויות המשותפות.
הדמויות במשחק הראשון עוצבו בקווים מעוגלים מאוד, עם פנים וכפות גפיים גדולות ועגולות וגוף קטן, מה ששיווה לעולמו של ריימן הראשון מראה רך ושליו, ותכונת "חמידות", גם לאויבים.
כמו כן, המאפיין הסגנוני הנודע ביותר של המשחק הראשון הוא חוסר הגפיים של היצורים בעולמו של ריימן: כפות ידיהם ורגליהם מרחפות באוויר במנותק מגופם.
הסגנון הניכר משל בכל יצירי המשחק הראשון מבלי יוצא מן הכלל.
ב-Rayman Origins לעומת זאת, העקרונות הסגנוניים הללו בולטים בהיעדרם.
ריימן והאלקטונים הם היצורים חסרי הגפיים היחידים במשחק, לעומת כל שאר הדמויות (לרבות בטילה הפיה, הקוסם, מוסקיטו, וכמה אויבים - שנולדו במשחק הראשון) שאבריהן אינם מרחפים לצידן אלא מחוברים לגופן.
כמו כן, בולטים מאוד הקווים החדים והבלתי מעודנים בעיצוב הדמויות והסביבות השונות.
בניגוד לאווירה הנאיבית והפסטורלית שמשלה בשני הכותרים הגדולים הראשונים בסדרה, בכותר הזה האווירה אינה נאיבית בכלל, אלא מעין "אווירת שטות", המשדרת פיקנטיות רבה.
הסביבות ב-Rayman Origins מגוונות בנושאיהן ומאופיינות ברמת פירוט גבוהה ממה שנראה בסדרה עד כה.
זהו המשחק הראשון שבו נעשה שימוש ב-UbiArt Framework, מנוע מבית Ubisoft המאפשר לאמנים ליצור תוכן בקלות ולשלבו בסביבת הפיתוח האינטראקטיבית בקלות, ומטרתו היא לאפשר לאמנים להתמקד ביצירתם מבלי להיות מוטים ומוסחים משיקולים טכניים הנוגעים לפיתוח.
במרץ 2012, זכה Rayman Origins בפרס ההישג האומנותי בטקס פרסי משחקי הווידאו (British Academy Games Awards) של האקדמיה הבריטית לאמנויות הקולנוע והטלוויזיה לשנת 2012.
הנעימות במשחק מגוונות, וכוללות מאפיינים בולטים של סוגות רבות, ביניהן מוזיקת עולם (בעיקר לטינית, אסייתית ואבוריג'ינית), ג'אז, ופסי קול של סרטים בסוגות שונות, כגון מערבונים, סרטי ריגול וגיבורי על.
רב הפסקול נכתב על ידי המלחין כריסטוף הָארֵל, שעבד בעבר עם מישל אנסל, מעצב ריימן, על כותר אחר של יוביסופט: Beyond Good & Evil.
כתוצאה מכשל בתכנון הזמנים, עמדו להארל רק שלושה חודשים לעבודתו על המשחק, ואת עבודתו השלים בילי מרטין.
הפסקול הוקלט בביצוע של תזמורת Star Pop Orchestra בפאריס, וזהו ככל הנראה הפסקול היחיד בסדרה שלא נוצר באמצעות מחשוב (סנתוז).
(מסוגנן בתור R Λ Z Ξ R, נהגה רייזר) היא חברה סינגפורית-אמריקאית ותאגיד רב-לאומי, שעיקר המוצרים שלהם הם ציוד היקפי וחומרת מחשב לגיימרים.
לחברה יש מטה כפול - אחד ממוקם בקליפורניה שבארצות הברית - והאחר שוכן ברפוליקת סינגפור.
Razer החלה כחברה-בת של חברת LLC karna ,החברה הוקמה בשנת 1988 ונועדה לפיתוח ושיווק של ציוד היקפי למחשב.
החברה הפסיקה את פעילותה בשנת 2000 בשל נושאים כלכליים.
החברה חזרה לפעילות בשנת 2005 על ידי מין-ליאנג ורוברט קראקוף לאחר שרכשו את הזכויות למותג Razer.
החברה הונפקה בבורסה לניירות ערך בהונג קונג בשנת 2017.
המוצרים של Razer ממוקדים בפרט לשוק הגיימרים.
מרבית המוצרים של החברה הם ציוד היקפי בין השאר מיקרופונים, התקני שמע, מקלדות, עכברים, משטחים לעכבר, תיקים למחשבים ניידים ולטאבלטים ובקרי משחק.
בנוסף Razer הוציאה מחשב נייד (Razer Blade), מחשב לוח (Razer Edge), שני טלפונים (Razer phone ו־Razer phone 2) ותוכנת VoIP המיועדת במיוחד לגיימרים ("Razer Comms").
המוצר הפופולרי ביותר של החברה לפי מספרי מכירות הוא עכבר ה-DeathAdder.
רוב מוצריה קרויים על שם חיות טורפות או ארסיות, נחשים (עכברי מחשב), חרקים אימתניים (משטחים לעכבר), עכבישים (מקלדות), חיות ימיות (ציוד שמע), חיות המשתייכות למשפחת החתוליים (ציוד היקפי לקנסולות משחק), בנוסף, לחברה מחשבים ניידים וטאבלטים -Razer Blade שהוא מחשב גיימינג נייד וה-Razer Edge שהוא טאבלט.
שניהם קרויים על שם להבים.
בתערוכת מוצרי האלקטרוניקה 2011 ,חשפה Razer את ה-Razer Switchblade ,אב טיפוס של מחשב כף יד שנועד בשביל לשחק משחקים גם מחוץ לבית.
בשנת 2013 חשפה Razer את המוצר החדש שלה בתערוכת CES .המוצר נקרא Edge Razer והיה שיפור של המוצר שהחברה הציגה בשנת 2011. בחודש מאי 2013 ,חשפה Razer את מחשבי ה-Blade Razer.
המחשבים זכו לביקורות חמות והציגו בתוכם שיפורים מדהימים ורמת ארגונומיה גבוה.
המחשבים הגיעו ב-2 גרסאות בגדלים שונים וזכו לתואר "המחשב הנייד הדק ביותר".
ב-2014 CES חשפה Razer את פרויקט כריסטין, מחשב המשחקים המודולרי.
בחודש יולי 2015 הודיעה Razer שהיא רוכשת את חטיבת התוכנה של חברת משחקי הווידאו Ouya וב 2017 CES חשפה Razer את פרויקט ואלרי, מחשב נייד עם תצוגה משולשת.
בנוסף הכריזה רייזר על פרויקט אריאנה, מקרן אשר נועד להקרין את המתרחש במסך על חדר עם סריקה אוטומטית לחדר.
בינואר 2017 ,רכשה Razer את יצרנית Nextbit ,חברת הסטארט-אפ שמאחורי הטלפון החכם של רובין.
ביולי 2017 ,חברת רייזר הפכה לחברה ציבורית באמצעות הנפקה של החברה בהונג קונג.
החברה נרשמה רשמית בבורסה ב-14 בנובמבר של אותה שנה והייתה ההנפקה השנייה המוצלחת ביותר של שנת 2017 בהונג קונג.
בחודש נובמבר 2017 ,חשפה רייזר את המוצר החדש שלה – טלפון חכם המיועד לגיימרים רייזר קיבלה שבחים רבים על המוצר החדש.
הרייזר Blade היא סדרת לפטופים של גיימינג הכוללים מסכים בגודל 5.12 אינץ' 14 אינץ' ו-17 אינץ' במחשבי הרייזר Blade ישנו מעבד 7-i חדשני, 1TB של זיכרון רגיל זיכרון SSD 128 GB וזיכרון 8GB RAM מתקדם.
כל מוצרי החברה מגיעים גם בגרסת Chroma הכוללת אורות בשטחו החיצוני של המחשב.
המוצרים מגיעים עם תאורת לד בעלת צבעי RGB המפיקים את כל קשת הצבעים.
חברת רייזר ייצרה גם שעון חכם הנקרא X Nabu Razer הפעלת השעון מתבצעת על ידי הרמת היד בלבד.
גרסת האנדרואיד בשעון היא אנדרואיד 3.4 והשעון יכול לתקשר עם מכשירים בעלי בלוטוס 0.4 ומעלה.
רייזר השיקה בקר מיוחד למשחקי מחשב בשם Onza Razer בשנת 2015 .
חברת Razer המתמחה בתחום הגיימינג חשפה אב טיפוס של מכשיר המשלב בין סמארטפון ולפטופ תחת השם "פרויקט לינדה".
בכל שנה מציגה החברה ב-CES תערוכת האלקטרוניקה הגדולה בעולם מוצרים ניסיוניים ומיוחדים.
השנה זהו לפטופ בו יש מעין תא עבור הסלולרי של רייזר שכאשר הטלפון מוכנס פנימה הוא מפעיל את הלפטופ והופך למשטח מגע הדומה לזה הקיים ברוב הלפטופים.
בנוסף, הסלולרי יכול לשמש כתצוגה שנייה למסך המחשב ולהציג למשל את הניקוד בזמן משחק.
לפי רייזר המוצר מציע מסך גדול עבור משחקים לסלולרי ומקלדת איכותית כדי לסייע בעבודה עם אפליקציות.
הלפטופ של פרויקט לינדה הוא למעשה מעין מעטפת שמכילה מסך 13.3 אינץ', מקלדת מלאה וסוללה גדולה אך אין בו מעבד או רכיבי מפתח אחרים במחשוב.
ברגע שמכניסים את הטלפון של רייזר, שמצויד במעבד Snapdragon 835 של קוואלקום הוא מפעיל את הלפטופ ומריץ את מערכת ההפעלה אנדרואיד על גביו.
Ready or not הוא שיר של הזמרת ברידג'יט מנדלר מתוך אלבומה ...Hello My Name Is משנת 2012.
מנדלר שרה את השיר ב-3 באוגוסט 2012 והשיר היה זמין להורדה כבר מ-7 באוגוסט 2012.
השיר נכתב בידי מנדלר, עמנואל "אמן" קיריאקו ואוון "קיד" בוגארט.
השיר הפך ללהיט בצפון אמריקה, ששם הוא מספר 49 בבילבורד הוט 100 ומספר 43 בקנדה.
שיר זה היה בין ארבעים השירים האהודים ביותר בשתים עשרה מדינות ובין עשרת הגדולים בבלגיה, ברומניה ובבריטניה.
הקליפ בוים על ידי פיליפ אנדלמן וצולם בלוס אנג'לס.
הקליפ הופיע בערוץ דיסני ב-10 באוגוסט 2012. נכון לאפריל 2020 הקליפ הגיע ל-192 מיליון צפיות ביוטיוב.
בראיון שבו התראיינה ברידג'ט מנדלר עם עולם הילדים לגבי תוכן השיר, היא אמרה: "זה שיר כייפי על נערה שמרגישה שהיא הייתה פרח קיר כל חייה והיא רוצה לקחת אחריות ולצאת לאנשהוא.
היה בזה אלמנט רומנטי שהליכה אל בחור עדיפה על פני לחכות שהעולם יגיע אליה.
כתבתי את זה עם כמה כותבים נהדרים ומפיקים.
כתבנו את רוב השירים באלבום ביחד.
כתבתי שירים מאז גיל שש ואני התרגשתי סוף סוף לחלוק את השירים שלי עם העולם.
אני רציתי לכתוב משהו שהוא העצים את הבנות.
החשבתי את עצמי לנערה שיושבת על שפת המדרכה ומחכה שהעולם ישים לב אליה".
Rdio (בתרגום חופשי: רדיו) היה שירות הזרמת מוזיקה שפעל בין 3 באוגוסט 2010 ל-22 בדצמבר 2015. הוא אפשר לגולשים לשמוע מוזיקה באופן חוקי.
השירות היה זמין בתור אתר אינטרנט, אפליקציה ל-BlackBerry ,iOS ,אנדרואיד ו-Windows Phone, וכן בתור תוכנה ל-Windows ול-OS X.
השירות היה זמין ב-60 מדינות בעולם, שישראל חלק מהן, ואפשר לגולשים לרכוש מנוי חודשי לשירות, אשר מסיר את הפרסומות ומאפשר להשתמש באפליקציה של השירות בטלפון.
בשנת 2015 פשט את רגלו ונמכר לפנדורה האמריקאית.
"Rdio" פותח על ידי יאנוס פריס וניקלס זנסטרום, המייסדים של סקייפ, ונפתח לציבור ב-3 באוגוסט 2010. באותה תקופה, הם נאלצו להתחרות מול שירותים ותיקים ופופולריים יותר, כמו: Spotify, נאפסטר, MOG ו-Rhapsody.
ב-27 בספטמבר 2013, "Rdio" הוסיפו אפשרות לקבל המלצות על מוזיקה שהמשתמש צפוי לאהוב בהתאם למוזיקה שהוא שומע.
ב-16 בינואר 2014, "Rdio" הציגו את האפשרות לשמוע מוזיקה בחינם לאלה שלא מעוניינים לרכוש מנוי, אולם בתמורה אותם משתמשים יאלצו להאזין לפרסומות.
בנובמבר 2015 הודיע על פשיטת רגל, ונמכר לחברת Pandora (ששירותיה לא זמינים בישראל).
ב-2 באפריל 2013 "Rdio" השיקו את Vdio, שירות דומה ל-"Rdio" המיועד לסדרות טלוויזיה ולסרטים.
בניגוד ל-"Rdio", השירות דרש תשלום על כל צפייה, והתמקד בסרטים וסדרות טלוויזיה חדשים.
בעת השקת השירות, כל מנויי "Rdio" קיבלו 25$ לבזבוזים בשירות.
Razor הוא אוסף כללי תחביר המרחיבים את ASP.NET, המאפשר להשתמש בקוד #C או VB.NET שיבוצע בצד-השרת (Server-Side) ליצירת דפי אינטרנט דינמיים.
ל Razor יתרון על NET.
בכך שהוא מאפשר לכתוב את הקוד בתוך הדף המפותח והוא קל ללימוד ולשימוש.
ל Razor כללי תחביר דומים ל PHP ול- Classic ASP, המוכרים למפתחים ותיקים.
התחביר מבוסס על #C ומאפשר למפתח להשתמש בתבניות HTML.
במקום להשתמש ב <%= %> של ASP.NET ASPX ב Razor מתחילים בלוק קוד בסימן '@' ולא צריך לעטוף את הקוד בתבנית XML המגדירה תחילה וסוף של הבלוק.
ReFS (ראשי תיבות של: Resilient File System) או Protogon היא מערכת קבצים בפיתוח של מיקרוסופט אשר הופיעה לראשונה עם גרסת מערכת ההפעלה Windows Server 2012 כאשר המטרה המוצהרת היא להחליף כליל בבוא הזמן את מערכת הקבצים הנפוצה NTFS.
ReFS תוכננה לשפר מספר תחומים באופן פעולת NTFS כגון ביטול הצורך ב-chkdsk, טיפול בנתיבים ושמות קבצים גדולים במיוחד, בדיקה אוטומטית של שלמות המידע (data integrity), היא כוללת RAID ומטפלת בכישלונות ברמת דיסק קשיח, תמיכה משופרת ומובנית בווירטואליזציה של דיסקים קשיחים.
המערכת תוכננה במקור עבור השרת (Server 2012) בלבד, עם מחשבה שבעתיד תעבור שינויים והתאמות (שבפועל בוצעו במהרה על ידי חובבי פיתוח מוכשרים) לשוק המשתמשים (Consumer).
React (לעיתים נכתבת כ-React.js או ReactJS) היא ספריית קוד פתוח בשפת ג'אווה סקריפט המשמשת לפיתוח ממשק משתמש לאתרים.
React פותחה על ידי ג'ורדן וולקה, מפתח תוכנה בחברת פייסבוק (מטא).
הוא הושפע מ-AngularJS ו-XHP, שהייתה ספריית PHP לניהול רכיבי HTML.
הספרייה הושמשה לראשונה בדף הבית של פייסבוק בשנת 2011 ובהמשך באינסטגרם ב-2012. הספרייה שוחררה כקוד פתוח במאי 2013. בתחילת 2015 פרסמה פייסבוק ספרייה נוספת בשם ריאקט נייטיב המאפשרת פיתוח ממשקי משתמש ל-iOS, אנדרואיד ול-Microsoft Windows (UWP).
ספרייה זו מתחרה בפלטפורמות לבניית אפליקציות היברידיות כגון אפאצ'י קורדובה.
הספרייה יוצרת מבנה נתונים בזיכרון, מחשבת את השינויים הנדרשים ובכך מעדכנת את ה-DOM ביעילות.
בעזרת טרנס-קומפיילר (כמו Babel.js) רכיבי React יכולים להכתב בשפת JSX, הרחבה של ג'אווה סקריפט המאפשרת תגיות HTML בתוך הקוד.
במהלך הטרנספילציה, תגיות ה-HTML מתרגמות לקריאות לפונקציות ג'אווה סקריפט של React ומעדכנות את ה-Virtual DOM לפי הצורך.
Re-Invention World Tour הוא סיבוב ההופעות השישי של הזמרת מדונה שנועד לקדם את אלבומה, American Life.
במהלך סיבוב ההופעות הופיעה הזמרת באמריקה הצפונית ואירופה.
מדונה קיבלה השראה לסיבוב ההופעות אחרי שהשתתפה במיצג אומנות בשם "X-STaTIC PRO = CeSS", בבימויו של הצלם סטיבן קליין.
היא שילבה תמונות מהמיצג במהלך ההופעות.
במהלך החזרות להופעה מדונה עשתה חזרה על שירים רבים אך בסופו של דבר רק 24 מהם מצאו את עצמם ברשימה הסופית.
ההופעה חולקה ל-5 חלקים: צרפתית, תקופת הבארוק בצרפת ומארי אנטואנט, צבא, קרקס קברט, אקוסטית וסקוטית שבטית.
קטע הפתיחה של המופע כלל ריקודים כלליים, הקטע הצבאי כלל הופעות אשר הושפעו מנושא הצבא והלחימה, החלק של הקרקס הציג מופעי קרקס קלילים ואילו החלק האקוסטי כלל הופעות יותר ערמומיות ובוטות ובחלק האחרון של המופע מדונה ורקדניה רקדו בריקודים אנרגטיים.
התלבושות עוצבו על ידי אריאן פיליפס והן מבוססות על הרעיון של ההמצאה מחדש כשם המופע.
המופע זכה לביקורות חיוביות על ידי המבקרים אך הזמר אלטון ג'ון מתח ביקורת על מדונה בכך שהשתמשה בליפ סינק (שירה עם השפתיים בלבד), אך הצוות של מדונה הכחיש את הטענות וג'ון התנצל לאחר מכן.
סיבוב ההופעות זכה להצלחה מסחרית.
כל הכרטיסים נמכרו עם הכרזתה של מדונה על סיבוב ההופעות ובהמשך נוספו תאריכים נוספים.
סיבוב ההופעות הפך לסיבוב ההופעות המרוויח ביותר של 2004 עם רווח של 125 מיליון דולר מ-56 הופעות בלבד.
כמות הכרטיסים שנמכרה עומדת על 896,787 מכל ה-56 יעדים.
הוא זכה בפרס "הטור הטוב ביותר" - מטעם טקס פרסי בילבורד בשנת 2004. למופע יצא גם DVD עם סרט תיעודי הנקרא "אני הולכת לספר לכם סוד".
Ready for the Good Times (בעברית: מוכנה בשביל הרגעים הטובים) הוא שיר שהוקלט על ידי הזמרת הקולומביאנית, שאקירה, מתוך אלבום האולפן החמישי שלה, Laundry Service.
השיר יצא בסמוך לצאתו של האלבום, ולאחר כמה שנים היה זמין לשמיעה בספוטיפיי, ביחד עם האלבום עצמו.
השיר נכתב על ידי שאקירה ולסטר מנדז והופק על ידי השניים גם כן.
הופעתה של שאקירה עם השיר נכללה באלבום ההופעה השני שלה Live & off the Record, כחלק מהדי וי די שיצא ממנו, אך לא נכללה בחלק של התקליטור.
בנוסף לכך, הופיעה הזמרת עם השיר בסיבוב ההופעות "Tour of the Mongoose", שהחל בסמוך להוצאת האלבום.
בשנת 2005, הופיעה שאקירה עם השיר במסגרת אלבום ההופעה השני שלה, Live & off the Record.
ההופעה עלתה לערוץ ה-Vevo שלה ב-24 בספטמבר 2016, ביחד עם כל שאר ההופעות שהתקיימו.
ההופעה הפכה לויראלית במהרה, ונכון לדצמבר 2019, מונה הצפיות שלה עומד על למעלה משני מיליון צפיות.
נכון לאפריל 2020, הצליח השיר לצבור קרוב ל-8 מיליון השמעות ברשת הזרמת המדיה ספוטיפיי.
באוסטרליה יצאה לאור גרסת רמיקס של השיר, אשר נעשתה על ידי ההרכב המוזיקלי Thunderpuss Club.
הגרסה הופצה על גבי תקליטור במדינה בלבד, ואורכה למעלה מעשר דקות.
הסגנון אשר מאפיין את הרמיקס הוא סגנון המוזיקה האלקטרונית.
rdesktop הוא יישום המאפשר חיבור גרפי אל שולחן עבודה מרוחק.
היישום מבוסס קוד פתוח ונכתב בשפת C.
יישום זה פותח על מנת לסייע למשתמשי Linux בהתחברות מרוחקת אל מערכת הפעלה חלונות מבית מיקרוסופט וכמו כן זמין להורדה במערכות הפעלה שונות: Linux, Windows, BSD.
לחיבור בעזרת Rdesktop מספר מאפיינים:
השימוש הסטנדרטי בתוכנה בעזרת שם משתמש בלבד, יתבצע כדלקמן:
השימוש הסטנדרטי בתוכנה בעזרת שם משתמש וסיסמה, יתבצע כדלקמן:
להלן מספר יישומים נוספים המאפשרים חיבור גרפי אל שולחן עובדה מרוחק:
Ready Steady Who הוא המיני-אלבום הראשון בפורמט 7 אינץ' של The Who, אשוחרר רק בבריטניה ב-11 בנובמבר 1966, חודש לפני צאת אלבומם A Quick One.
הכותרת מתייחסת לספיישל טלוויזיוני של Ready Steady Go!
שהלהקה הופיעה בו, אך המיני אלבום מכיל הקלטות שונות מאלו שהופיעו בתוכנית.
"Ready for Love" (בעברית: "מוכן לאהבה") הוא סינגל שהוקלט על ידי להקת היורודאנס הגרמנית קסקדה.
השיר יצא לאור ב-16 בספטמבר 2006, כסינגל השביעי מתוך אלבום הבכורה של הלהקה, (2007), בהוצאת חברת התקליטים זולנד רקורדס.
בשוודיה, יצא השיר בפורמט של הורדה דיגיטלית, יחד עם רמיקסים שונים שנעשו עבורו.
"Ready for Love" בדומה לסינגל השני מתוך האלבום "Miracle", נכתב בידי יאן פיפר ודיג'יי מניאן והופק על ידם גם כן.
בעטיפתו של הסינגל, ניתן לראות את נטלי הורלר, כשהיא יושבת על ספה בצבע שחור, ומביטה לכיוון המצלמה.
מיני-אלבום רמיקסים יצא בהמשך במטרה לעזור בקידום המסחרי שלו ברחבי העולם.
Ready (בעברית: מוכנה) הוא המיני-אלבום השלישי של הזמרת-יוצרת האנגלייה אלה מאי.
המיני-אלבום יצא לאור ב-22 בפברואר 2017 על ידי חברות התקליטים אינטרסקופ רקורדס ו-.
מתוך המיני-אלבום יצא הסינגל "Boo'd Up".
המיני-אלבום הגיע למקום ה-29 במצעד הבילבורד 200.
Read My Lips (בעברית: קרא את השפתיים שלי) הוא אלבום הבכורה של הזמרת-יוצרת האנגלייה סופי אליס-בקסטור.
האלבום יצא לאור ב-27 באוגוסט 2001 על ידי חברת התקליטים פולידור רקורדס.
מקוםתאריםמכירותאוסטרליה (ARIA)פלטינה70,000בריטניה (BPI)פלטינה 2×833,968ניו זילנד (RMNZ)פלטינה15,000צרפת (SNEP)זהב100,000שווייץ (IFPI Switzerland)זהב20,000^סיכוםאירופה (IFPI)פלטינה1,000,000
"React" (בעברית: "הגיב" או "לְהָגִיב") הוא סינגל שהוקלט על ידי להקת הבנות האמריקאית הפוסיקט דולז.
השיר יצא לאור ב-7 בפברואר 2020, על ידי חברת התקליטים אקסס רקורדס, כסינגל שלא מתוך אלבום.
השיר יצא לרגל איחוד הלהקה, תוך שהשיר האחרון אותו הוציאה הוא "Hush Hush; Hush Hush", משנת 2009.
עם יציאתו נכנס השיר אל המקום הרביעי במצעד שירי האינדי.
השיר נכתב על ידי ניקול שרזינגר, ג'ורג'יה ביוקנן, יוהאן גוסטפסון, ויל סימס וחנה וילסון והופק על ידי ויל סימס, יוהאן גוסטפסון ואיוורס.
ב-30 בנובמבר 2019, הופיעה הלהקה עם מיטב להיטיה ב-"The X Factor: Celebrity", תוך שצוין שהיא תתאחד, מלבד מלודי תורנטון, שהחליטה לא לקחת חלק באיחוד.
בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-22 מיליון השמעות.
הווידאו קליפ הרשמי של השיר הועלה לערוץ היוטיוב של הפוסיקט דולז ב-7 בפברואר 2020, בשידור חי.
בקליפ ניתן לראות את חמש הבנות שחברות בלהקה, כשהן רוקדות לצלילי השיר בסצנות שונות, תוך שהלבוש שלהן מתחלף.
נכון לאוקטובר 2021, מונה הצפיות של הקליפ עומד על למעלה מ-56 מיליון צפיות.
בנוסף לכך, העלתה פלסטיק טיארה וידאו קליפ לערוץ היוטיוב שלה גם כן, בו היא מבצעת ליפ סינק לשיר.
Ready to the Weekend (בעברית: מוכן לסוף השבוע) הוא אלבום האולפן השני של המוזיקאי הסקוטי קלווין האריס.
האלבום פורסם ב-14 באוגוסט 2009 על ידי Fly Eye וקולומביה רקורדס האלבום כבש בשבועו הראשון את ראש מצעד האלבומים הבריטי והוסמך כאלבום זהב על ידי האיגוד תעשיית ההקלטות הבריטי (BPI).
האריס עבד על האלבום מאז יציאת אלבום הבכורה שלו, I Created Disco, כאשר הרצועות הראשונות הוקלטו בשנת 2008. באפריל 2008 הצהיר האריס כי העותק היחיד הקיים של אלבומו העתידי אבד עם מחשבו הנייד כתוצאה מטעות במזוודות בפתיחת טרמינל הית'רו 5 בלונדון.
בהמשך הצהיר בסיקור פסטיבל גלסטונברי 2008 ב-BBC כי הוא קיבל את המזוודה בחזרה, יחד עם האלבום, תוך מספר ימים.
עם זאת, בסופו של דבר האריס הודה באפריל 2009 כי מדובר בשקר, מכיוון שהאלבום כלל לא היה במחשב שבמזוודתו, ושהוא קיווה שמה שאמר יעניק לו יותר זמן לסיים את הקלטת האלבום.
השיר "Yeah Yeah Yeah La La La" שומש בפרסומת לקוקה-קולה בקיץ 2009.
"I'm Not Alone" יצא כסינגל הראשי של האלבום ב-6 באפריל 2009. השיר הגיע למקום הראשון במצעד הסינגלים הבריטי, כאשר הדיח ממנו את Poker Face של ליידי גאגא.
הסינגל שהה שבועיים בראש המצעד, ולאחר מכן ירד למקום השלישי בשבוע השלישי.
"Ready for the Weekend" יצא כסינגל השני של האלבום ב-9 באוגוסט 2009. השיר הגיע לשיא במקום השלישי במצעד הסינגלים הבריטי.
"Flashback" יצא כסינגל השלישי מתוך האלבום ב-2 בנובמבר 2009. השיר הגיע למקום ה-18 במצעד הסינגלים הבריטי.
הסינגל הרביעי והאחרון של האלבום, "You Used to Hold Me", יצא ב-8 בפברואר 2010, והגיע בשיאו למקום ה-27 במצעד הבריטי.
האלבום הגיע למקום הראשון במצעד האלבומים הבריטי, ונמכרו 36,308 עותקים בשבוע הראשון.
האלבום הוסמך כאלבום זהב על איגוד תעשיית ההקלטות הבריטי (BPI) ב-16 באוקטובר 2009, ועד נובמבר 2014, נמכרו 274,786 עותקים בבריטניה.
האלבום זכה להצלחה גם באירלנד, שם הגיע למקום השישי במצעד האלבומים האירי.
בארצות הברית הגיע למקום ה-12 במצעד האלובומים האלקטרוניים/דאנס, ולמספר 22 במצעד האלבומים של היטסיקרס.
Ready for the Weedend זכה להצלחה מתונה במצעדים אחרים, והגיע למקום 39 באוסטרליה, למקום 74 בבלגיה (ולוניה) ומקום 139 בצרפת.
מתוך האלבום שוחררו שני סינגלים: "Let It Snow, Let It Snow" ו-"Let It Snow" and "What Christmas Means to Me" אך לא צולמו להם קליפים (אם כי לגרסת הכיסוי לשיר "O Holy Night" כן צולם קליפ).
האלבום יצא בעקבות הצלחת אלבומה השלישי "In This Skin" שהיה לאלבום המצליח ביותר בקריירה שלה.
בעקבות כך גם אלבום זה זכה להצלחה כאשר נכון לפברואר 2009 מכר 2 מיליון עותקים בארצות הברית מה שמזכה אותה למעמד פלטינה כפולה במדינה.
הוא שיר שנכתב ומבוצע על ידי הזמר והיוצר הסקוטי ג'ימי סאמרוויל (לשעבר מלהקות ברונסקי ביט והקומיונרדס) מתוך אלבומו Read My Lips.
השיר דן בצורך במימון מוגבר למאבק ב-HIV/איידס.
השיר יצא בשנת 1990 כסינגל הסולו השלישי של סומרוויל מהאלבום Read My Lips, אולם לא זכה לאותה ההצלחה כמו הסינגל הקודם שהוציא, "", גרסת כיסוי לשיר שבוצע במקור על ידי הזמר האמריקאי סילבסטר, שהגיע בשיאו עד למקום החמישי במצעדי הפזמונים של השנה הקודמת.
עם זאת, השיר הצליח להגיע אל רשימת 40 הגדולים של מצעד הסינגלים הבריטי, ודורג בשיאו במקום 26.
מצעדים ודירוגים מדינה מצעד מיקום שיא הערות מצעד הסינגלים הבריטי26
Re loca הוא סרט ארגנטינאי משנת 2018 בבימויו של מרטינו זיידליס ובכיכובה של נטליה אוריירו.
זוהי הגרסה המחודשת של הסרט "Sin filtro" הצ'יליאני, שיצא בשנת 2016.
פילאר גרה בדירה בבואנוס איירס עם בעלה המסור חאווייר ובנה החורג המתבגר חסר האחריות, ניקולאס, עובדת כסוכן קריאייטיב במשרד פרסום ובקרוב תהיה בת ארבעים.
פילאר מנהלת חיים מונוטוניים ומתישים, שנוטים להשתפר מעט כשהיא מדברת עם חברה לשעבר פבלו.
עם זאת, פבלו עומד להתחתן עם סופיה, ששונאת את פילאר.
שכנה, גיירמו עורך מסיבות רועשות כל הזמן, ובנה החורג לא הולך לבית הספר ומבלה את כל היום בהבאת חברים לדירה.
חברתה הטובה ולריה מתעלמת מבעיותיה ולא מקשיבה לה כי היא שקועה בטלפון שלה.
בעבודה, הבוס שלה, אלחנדרו סבור כי פילאר היא מיושנת ביחס לעולם הרשתות חברתיות ושוכר את אושיית הרשת הצעירה מאיה לעבודה איתה לצורך השקה מחדש של מסע הפרסום שהיה המצליח ביותר בקריירה של פילאר לפני חמש עשרה שנה.
מאיה מרגיזה את פילאר בכך שתופסת את מקומה בחניון החברה ובהמשך משפילה אותה במהלך פגישת עבודה בכך שהיא מאפילה עליה ומבטלת את הצעותיה.
אחרי זה פילאר מתמוטטת רגשית כשמכוניתה נגררת אחרי שהרכב נמצא בחניה לא נכונה.
למרות שפבלו מסכים לעזור לה על ידי לקיחתה לבר בו הוא עובד, סופיה מנצלת את ההזדמנות לדרוש מפילאר להתרחק מארוסה.
בזמן שהיא חוזרת הביתה מדוכאת, פוגשת פילאר את פרננדו סלברי, זקן שעושה "תרגילים לטיהור נשמתו" ליד גשר.
סלברי מקשיב לבעיות שלה ומספר לה על טקס שהוא יכול לבצע כדי להתעורר למחרת כמישהי אחרת לגמרי, שמתמודדת עם הבעיות שלה.
ואכן, פילאר מבצעת את הטקס ומתעוררת כאדם חסר דאגות וישיר.
היא אומרת לחאווייר מה היא חושבת, שוברת את חלון מכוניתה של מאיה כשהיא מחנה אותה שוב בחנייה לא לה, מקיימת ויכוח חזק עם אלחנדרו ולבסוף מתפטרת מעבודתה לאחר שאילצה אותו להתנצל על היחס שקיבלה ממנו.
לאחר שפגשה את פבלו וסופיה, היא מעליבה אותה ומחזרת אחר פבלו מולה.
בפגישה מאוחרת יותר עם ולריה, היא הורסת את הטלפון שלה כנקמה על כך שזו לא שמה לב אליה.
עם שובה הביתה, היא מכריחה את עובד חברת הגז לסדר את המים החמים ומגרשת באלימות את חוויאר וניקולאס מדירתה לאחר שמצאה את האחרון מצלם סרט פורנוגרפי בחדרו.
היא מכה בעוז נהג מונית על שתקף אותה ברחוב ואז דוחה את מאיה, שניסתה לשכנע אותה לעבוד יחד לאחר שצילומי התקיפה הפכו לוויראליים.
עם זאת, המנוחה והשלווה שמצאה פילאר לאחר שחרורה נשבר כאשר גישתה הישירה מתחילה לגרום לה לבעיות.
לאחר שהתוודתה בפני פבלו שהיא עדיין אוהבת אותו, היא נוזפת בו בחומרה על כך שעזב אותה ביוזמת אמה וכעת רוצה להתחתן עם סופיה, אישה בעלת שליטה דומה מאוד, תוך שימוש במילים פוגעות ובמונחים הפוגעים קשות בידידותם.
היא גם נלחמת עם אחותה על כך שהניחה לחתול שלה למות, לו הבטיחה לדאוג לו.
עם חזרתה לדירתה, היא מציתה את רכב השכן ומשמידה אותו בתגובה לסירובו לסיים את אחת המסיבות שלו ובכך מבלה את הלילה בכלא.
למחרת היא מוצאת את סלברי ומחפשת אותו שיעזור לה לחזור להיות כמו פעם.
אבל הזקן אומר לה שהוא לא עשה כלום, שהכל אצלה בראש, שהיא מסוגלת לשלוט בדחפים שלה מתי וכמה שהיא רוצה.
לאחר שמאיה מנסה לשכנע אותה לעבוד יחד על סרטון ויראלי נוסף, פילאר מציעה להיות העוזרת שלה.
לאחר מכן, היא מתפייסת עם אחותה בכך שמעניקה לה חתול מאומץ.
בדירתה, חוויאר וניקולאס מנסים בכנות להתפייס איתה ולמרות שפילאר מעריכה את התנצלויותיהם, היא לבסוף מחליטה שעליהם לסיים את מערכת היחסים שלהם בתנאים טובים.
לבסוף, היא מחליטה ללכת לחתונה של סופיה ופבלו, מוכנה לתקן דברים עם האחרונה.
במהלך הטקס היא שמה לב שסופיה שולטת בארגון כולו, מבלי לקבל אף אחד מהרעיונות של פבלו, אם כי פילאר מודה שבכל מקרה נראה שהחבר לשעבר שלה מאושר.
כשהחליטה שהיא לא צריכה להשתתף באירוע, פילאר עוזבת את המקום לבד.
הסרט מסתיים בפילאר נוהגת, מאזינה לרדיו וצוחקת בפראות.
הוגו ארנה בתפקיד פרננדו סלברי
פדרו ריזי כתלמיד של סלברי
הסרט זכה לביקורות מעורבות, אם כי בדרך כלל חיוביות.
על פי פורטל "Todas Las Críticas", הסרט בכיכובה של נטליה אוריירו השיג 62 ביקורות חיוביות עם אומדן ממוצע של 60/100 בהתבסס על 29 דירוגים.
Ready for the Weekend (בעברית: מוכן לסוף השבוע) הוא שיר של המפיק המוזיקלי הסקוטי קלווין האריס, בביצועה של הזמרת הבריטית מרי פירס.
השיר נכתב והופק על ידי האריס עצמו, ופורסם ב-9 באוגוסט 2009 כסינגל השני מאלבום האולפן השני שלו, הנושא את אותו השם.
את שיר מבצעת הזמרת הבריטית מרי פירס, שעבדה בעבר כזמרת ליווי של בוורלי נייט, ליונל ריצ'י וצ'אקה חאן.
פורסמו גם רמיקסים לשיר של היי קונטראסט, פייק בלאד ודייב ספון.
השיר הושמע בפעם הראשונה ב-12 ביוני 2009 ברדיו 1 של BBC.
ב-13 ביולי 2009 הוצג כשיר היום באתר Popjustice.
האריס ביצע את השיר בפסטיבל אייטונס 09 ב-18 ביולי 2009 בלונדון.
השיר נכנס לראשונה למצעד הסינגלים הבריטי ב-16 באוגוסט 2009, ומוקם במקום השלישי.
הוידאו קליפ הנלווה לשיר נוהל על ידי בן איב, ושודר בבכורה בערוץ T4 הבריטי ב-4 ביולי 2009 בשעה 11:00 בבוקר.
דוגמנית ה-FHM לורן פופ הופיעה בסרטון.
ב-23 ביולי 2009 דווח כי הסרטון הוסר מיוטיוב עקב תביעת זכויות יוצרים.
האריס הצהיר כי הוא נסער מכך וסבר שאיגוד תעשיית ההקלטות הבריטי גרם להסרתו.
מדינה תאריך חברת תקליטים פורמט הממלכה המאוחדת 9 באוגוסט 2009 פליי איי, קולומביה הורדה דיגיטלית 10 באוגוסט 2009 סינגל CD, סינגל 12 אינץ'
ReWalk היא מערכת ביונית לסיוע בהליכה של משותקים בגפיים התחתונים, המסייעת להם לעמוד זקוף, ללכת ולעלות במדרגות.
המערכת מופעלת באמצעות סוללה הנמצאת בתרמיל, והיא נשלטת על ידי שלט רחוק פשוט המותקן על פרק כף היד שמזהה ומשפר את תנועות המשתמש.
המערכת תוכננה ביוקנעם, על ידי ד"ר עמית גופר, בחברת ReWalk Robotics ומחירה כ-85,000 דולר ליחידה.
המכשיר עבר ניסויים קליניים ב-MossRehab שבפילדלפיה.
בזמן שחרורו של המוצר הראשוני, ReWalk היה זמין בשתי גרסאות:
דגם ReWalk I שימש מוסדות רפואיים לצורך מחקר או טיפול לשימוש בפיקוח של איש מקצוע בתחום הבריאות.
ודגם ReWalk P יועד לשימוש אישי על ידי מטופלים בבית או בציבור.
גרסה מעודכנת יותר היא, ReWalk Rehabilitation 2.0, ששוחררה בינואר 2013. גרסה זו כללה התאמת גודל המערכת לאנשים גבוהים יותר ושיפור מסוים בתוכנות השליטה.
בשנת 2014 פיתח ד"ר גופר מוצר נוסף המבוסס על רעיון הסיוע לבעלי מוגבלויות, כיסא גלגלים בעמידה המיוצר בחברת UPnRIDE הנמצאת בהובלתו.
משקל מערכת ה-ReWalk הוא כ-23.3 קילוגרמים ומשקל התרמיל הוא 2.3 קילוגרמים.
התרמיל מכיל את הסוללה ואת המחשב בעל מערכת הפעלה Microsoft Windows.
הרגליים הרובוטיות שוקלות בערך 21 קילוגרמים.
המשתמשים יכולים להשתמש במוצר בשלושה מצבים: הליכה, ישיבה ועמידה.
האותות למצבים אלה נשלחים למחשב באמצעות מכשיר דמוי שעון יד.
ה-ReWalk אושר לשימוש בבתי החולים בארצות הברית על ידי מינהל המזון והתרופות (FDA) בשנת 2011.
אישור ה-FDA לשימוש ביתי וציבורי ניתן ביוני 2014.
בשנת 2010 הופיע אב טיפוס ReWalk בסדרת הטלוויזיה האמריקאית "Glee" בו השלד החיצוני משמש את הדמות הבדיונית ארטי אברמס במהלך פרק בעונה 2 בשם "A Very Glee Christmas".
ב-8 במאי 2012, אישה בריטית משותקת, קלייר לומאס, הפכה לאדם הראשון שסיים מרתון באמצעות חליפת סיוע ביונית.
לומאס, שהייתה משותקת מהמותניים ומטה בעקבות תאונת רכיבה משנת 2007, השלימה את מרתון לונדון תוך 17 יום עם מערכת ה-ReWalk שלה.
מאוחר יותר בשנת 2012, לומאס הפכה לאדם הראשון שלקח את חליפת ReWalk הביתה לסיוע במשימות יומיומיות, והשתתפה בטקס הפתיחה של אולימפיאדת הנכים של קיץ 2012 עם ה-ReWalk שלה.
עד 2015, יצרנית הרובוטיקה היפנית Yaskawa Electric Co.
הפיצה את ReWalk באסיה, במסגרת עסקה שנחתמה בשנת 2014 עם ReWalk Robotics.
עם זאת, ביפן עצמה ReWalk עדיין לא מאושרת לשימוש בשל חוקי רגולציה מחמירים ביפן שנכנסו לתוקף בעשור האחרון.
משקלו ועיקרו של השלד החיצוני של ReWalk נחשב לגדול מדי עבור משתמשים מסוימים על ידי יוצרו, עמית גופר.
בנוסף, עם מחיר של בין 69,500 דולר ל-85 אלף דולר, המערכת חורגת מהישג ידם של חולים רבים, במיוחד משום שנכון ליולי 2014 ביטוח הבריאות בארצות הברית עדיין אינו מכסה את המוצר.
לארי ג'אסינקי, מנכ"ל ReWalk, הצהיר בשנת 2014 כי החברה "עובדת עם מבטחים ועם ספקי כיסוי אחרים בתחום הבריאות על מנת להבטיח כי אנשים הזכאים להשתמש ב-ReWalk יהיו מסוגלים לרכוש מערכת".
Ready for Romance (בעברית: מוכן לרומנטיקה) הוא אלבום האולפן השלישי של הצמד הגרמני מודרן טוקינג, שיצא לאור ב-26 במאי 1986, בהוצאת הנסה רקורדס.
האלבום שהה חמישה שבועות רצופים בראש מצעד האלבומים הגרמני, וקיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-500,000 עותקים במדינה.
הוא גם הגיע לראש המצעדים באוסטריה ובשווייץ, תוך שהגיע לעשירייה הפותחת בפינלנד, הולנד, נורווגיה, ספרד ושוודיה.
הוא הגיע למקום ה-76 במצעד האלבומים הבריטי, והפך לאלבום היחיד של הצמד שהצליח להיכנס למצעד.
שני הסינגלים "Brother Louie" ו-"", שהופצו מהאלבום הגיעו למקום הראשון בגרמניה ולחמישייה הפותחת באוסטריה, שוודיה ושווייץ.
מקוםתאריםמכירותאוסטריה (IFPI Austria)זהב25,000בלגיה (BEA)זהב25,000גרמניה (BVMI)פלטינה500,000הונג קונג (IFPI Hong Kong)זהב10,000ספרד (PROMUSICAE)פלטינה100,000
"Ready for Your Love" (בעברית: "מוכן לאהבתך") הוא סינגל של הצמד הבריטי, גורגון סיטי, בשיתוף פעולה עם הזמר-יוצר הבריטי, MNEK.
השיר יצא, על ידי חברות התקליטים וירג'ין EMI רקורדס ובלאק באטר רקורדס, ב-26 בינואר 2014, כסינגל השני מתוך אלבום האולפן הראשון של הצמד, Sirens.
השיר נכתב על ידי גורגון סיטי ו-MNEK, והופק על ידי גורגון סיטי.
נכון לאוגוסט 2022, השיר הושמע למעלה מ-109 מיליון פעמים בספוטיפיי.
הווידאו קליפ של השיר יצא בערוץ היוטיוב של גורגון סיטי ב-19 בדצמבר 2013. נכון לאוגוסט 2022, הווידאו קליפ נצפה למעלה מ-52 מיליון פעמים.
רוברט קופסי, מ-דיגיטל ספיי, נתן לשיר דירוג של 3.5 מתוך 5 כוכבים.
"Reaching Out" (מאנגלית: "יישוג") הוא סינגל צדקה משנת 1996 של ההרכב הזמני Rock Therapy, אשר הופק בשיתוף פעולה עם המרכז לטיפול במוזיקה נורדוף-רובינס, המסייע לילדים בעלי צרכים מיוחדים לתקשר עם סביבתם באמצעות מוזיקה.
"Reaching Out" / "Tie Your Mother Down" הוא סינגל הבכורה של שיתוף הפעולה של להקת קווין+פול רודג'רס.
השיר "Reaching Out" היה לאחד מהשירים העיקריים בהופעות להקת Queen + Paul Rodgers.
הלהקה אף הוציאה את השיר במספר גרסאות מחודשות, אשר הוקלטו במהלך הופעותיהן.
הגרסה מתוך אלבום ההופעה "Return of the Champions" יצאה לאור כסינגל, אשר כלל בצד א' מחרוזת של השיר הנ"ל, יחד עם השיר "Tie Your Mother Down" (מתוך האלבום A Day at the Races מאת להקת קווין), ובצד ב' הופיע השיר "Fat Bottomed Girls" (מתוך האלבום Jazz, גם הוא של קווין).
"Beautiful" הוא שיר מאת הראפר אמינם, מתוך אלבומו השישי, Relpase.
השיר יצא לאור כסינגל ב-11 באוגוסט 2009.
אחת מגרסאות ההופעה של Queen + Paul Rosgers שימשו את הראפר אמינם, עבור השיר הנ"ל, מתוך אלבומו, Relapes.
ככל הנראה, השימוש בשיר נעשה כאות תודה ללהקה, על כך שהשתמשה בשיר "Lose Yourself" כפתיח לסיבוב ההופעות הראשון של הלהקה, "Queen + Paul Rosgers Tour".
"Read your Mind" הוא שיר של הזמרת-יוצרת האמריקאית סברינה קרפנטר, שיצא לאור ב-15 ביולי 2022. השיר נכלל כרצועה השלישית באלבום האולפן החמישי של קרפנטר, Emails I Can't Send.
השיר זכה לשבחים מצד המבקרים, שתיארו אותו כהמנון פופ "מושלם", קליט במיוחד ובעל פוטנציאל להפוך ללהיט רחבות ריקודים.
מבחינה מוזיקלית, השיר משלב אלמנטים של דיסקו-פופ ועיבודי מיתר מורכבים, ונתפס כגרסה בוגרת יותר של סגנונה המוזיקלי הקודם של קרפנטר.
השיר נחשב לאחד הקטעים הבולטים באלבום, והוא מדגים את התפתחותה האמנותית ואת יכולותיה הווקאליות המשופרות.
"Read your Mind" נוצר בנקודת מפנה בקריירה של קרפנטר, המוגדרת כ"התחלה חדשה" עבורה כאמנית.
זהו הפרויקט הראשון שלה תחת חברת התקליטים איילנד רקורדס, אליה עברה לאחר שנים שבהן פעלה תחת חברת הוליווד של דיסני.
השיר והאלבום כולו מסמלים את הפיכתה של קרפנטר מכוכבת נוער של ערוץ דיסני לאמנית פופ בוגרת ועצמאית, המפגינה יכולות כתיבה ושירה משופרות.
מבקרים תיארו את השיר כמעין "פרידה" מעידן ה-Singular, שכן הוא משלב אלמנטים מסגנונה הקודם אך מציג גישה בוגרת ומורכבת יותר.
ההשראה לשיר הגיעה מחוויותיה האישיות של קרפנטר במערכות יחסים לא ברורות.
קרפנטר הקדישה את השיר למי שכינתה "סימן שאלה אנושי".
השיר נכתב מנקודת מבטה של אישה המתוסכלת מחוסר ההחלטיות של בן זוגה ומהקושי לפענח את האותות המעורבים שהוא משדר.
המילים עוסקות בחוסר היכולת "לקרוא את המחשבות" של הצד השני ובפער שבין המילים למעשים במערכת היחסים.
בדומה לשאר שירי האלבום, יסודות השיר נבעו מטקסטים ומיילים שקרפנטר כתבה לעצמה כסוג של טיפול עצמי בחדר השינה שלה, בתקופה שבה עדיין לא מצאה מטפל מקצועי.
היא השתמשה במילים ובביטויים מתוך אותם "טיוטות" כדי ליצור את השירים.
השיר יצא כחלק מהאלבום המלא ביולי 2022. ההכרזה על האלבום הגיעה לאחר תקופה של ציפייה מצד המעריצים, במהלכה החביאה קרפנטר רמזים ו"ביצי פסחא" לגבי שם האלבום ותכניו בעבודותיה לאורך השנה שקדמה לצאתו.
היא אף ציינה בראיונות כי מעריציה נהנים לתפקד כ"בלשים" ולחשוף את הפרטים הללו.
השיר נחשב לאחד הקטעים הבולטים באלבום וזכה לשבחים על האנרגיה והתוחכום שבו.
מבחינה מוזיקלית, השיר מאופיין כשילוב של פופ ורוק, עם דגש בולט על סגנון הדיסקו-פופ.
השיר מתואר כהמנון פופ קצבי המאופיין באופי "חצוף".
מבקרים הגדירו את הסגנון כ"דיסקו-פופ מנצנץ", המזכיר את המוזיקה של להקת The Cardigans.
השיר נחשב למלוטש וקליט, והוא משקף את המעבר של קרפנטר לסאונד בוגר יותר בהשוואה לעבודותיה הקודמות תחת חברת התקליטים הוליווד רקורדס של דיסני.
יש הרואים בשיר המשך ישיר לשירה "Looking At Me" מאלבומה הקודם, אך בגישה מוזיקלית בוגרת ומורכבת יותר.
השיר נבנה סביב מקצבים פועמים וקצב המיועד לרחבות הריקודים.
ההפקה מתוארת כנקייה ומלוטשת, תוך שימוש באלמנטים של מוזיקת דאנס.
כלי הנגינה הבולטים בשיר הם כלי מיתר, המופיעים בעיבודים קליטים לאורך הרצועה.
בנוסף, השיר כולל בייסליין דומיננטי ושימוש בסינתיסייזרים ליצירת אווירת הדיסקו.
קרפנטר עושה שימוש בטכניקת "שכבות קוליות", המזוהה עם סגנונה.
השירה מתוארת כחלקה ומדויקת מבחינה קצבית, מה שמחזק את האופי האנרגטי של השיר.
השיר עוסק במורכבות של מערכות יחסים לא מוגדרות ובחוסר היכולת לפרש מסרים כפולים מצד בן זוג.